אוריאל בן-עמי

אוריאל בן-עמי (נולד ב-21 בספטמבר 1955) הוא איש תקשורת, עיתונאי, סופר, מורה, מנחה ומו"ל. בעל חברת אור-מדיה תקשורת לייעוץ ומיזמי תקשורת.

ביוגרפיה
אוריאל בן-עמי נולד וגדל במושב העובדים נהלל, למשפחה עובדת אדמה ממייסדי המושב. החל לעסוק בעיתונות עוד בילדותו ככתב בעיתוני הילדים והנוער הארץ שלנו ומעריב לנוער.

לאחר שנפצע באימוני ההכשרה במסלול לוחם נח"ל, את שירותו בצה"ל עשה ככתב צבאי בעיתון "במחנה". במסגרת תפקידו ככתב צבאי, נשלח מטעם עיתון "במחנה" לקורס קצינים ולאחריו, פרסם סדרת מאמרים ייחודית "קורס קצינים - מבט מבפנים".

הוא בוגר תואר ראשון בפילוסופיה ומחשבת ישראל באוניברסיטה העברית בירושלים. שימש רכז הנהגת צופי ירושלים ובמקביל החל לעבוד ברשות השידור, כעורך-שדר בקול ישראל בתוכניות דוקומנטריות ובעריכת תחקירים לטלוויזיה הישראלית (בטרם נקראה הערוץ הראשון).

ב-1983 ערך כתבות תחקיר בעיתון כותרת ראשית.

ב-1984 הצטרף למערכת דבר והיה כתב העיתון ביהודה ושומרון בעת חשיפת המחתרת היהודית. סיקר את משפט המחתרת ואת האינתיפאדה הראשונה, החל מ-1987 בפרסום מאמרים, כתבות תחקיר ומגזין בדבר השבוע.

ב-1988 הצטרף לעיתון על המשמר ככתב העיתון ביהודה ושומרון, ועסק בו ביחסי המתנחלים, הפלסטינים, צה"ל והמשטרה. פרסם מאמרים, כתבות וטור אישי שבועי בשם "נפצים", ובו רשמים מסיוריו בשטחים. במקביל הצטרף לצוות מקימי עיתון ירושלים, הראשון ברשת ידיעות תקשורת, בייסודו של אדם ברוך, ובו פרסם כתבות תחקיר ודיוקן של ראשי המתנחלים.

ב-1990 ראה אור ספרו "שאגה אחרונה במטולה" בהוצאת משרד הביטחון, על בני הדור השני למייסדי ארגון השומר. בספר הובאו גילויים ועדויות על פרשיות שזכו להד ציבורי נרחב, ובהן נקמת דמו של אלכסנדר זייד על ידי יצחק חנקין, וכן עדותו של חנקין בנוגע לרצח ארלוזורוב.

שירת כקצין היסטוריה במילואים. בשנת 1991, בעת שירותו במילואים במהלך מלחמת המפרץ הראשונה, סיקר ותיעד את פעילות דובר צה"ל תא"ל נחמן שי ויחידת דובר צה"ל. לאחר המלחמה מונה ליועץ מומחה במשרד הביטחון וחוקר בכיר במחלקה להיסטוריה של צה"ל, וחקר את יחסי צה"ל והתקשורת במלחמת המפרץ, בשילוב ראיונות עם מפקדי צה"ל, עורכי העיתונים והעיתונאים והשדרים הבכירים בעת המלחמה. עקב חילוקי דעות מקצועיים, נגנז מחקרו.

ב-1992 הקים את חברת התקשורת אור-מדיה, העוסקת בייעוץ ואסטרטגיה תקשורתית, הוצאה לאור, ייזום וניהול פרויקטים בהסברה, תחקיר ותיעוד, ליווי מנהלים בכירים וארגונים באירועי תקשורת. החל משנה זו החל ללמד במוסדות שונים להשכלה גבוהה, ובהם האוניברסיטה העברית בירושלים, אוניברסיטת חיפה, המכללה האקדמית ספיר והמכללה האקדמית נתניה. בתחומי הוראתו עוסק בכתיבה ועריכה עיתונאית, דוברות ומיתוג ארגוני, אסטרטגיה תקשורתית ותקשורת בינאישית.

ב-2016 פרסם את ספר שיריו "מנהלל ועד בכלל – רטרוספקטיבה", וב-2021 פרסם את קובץ הסיפורים הקצרים "רוחות הכפר". שני הספרים עוסקים ביחסיו עם מקום הולדתו והשפעותיו עליו. הספרים יצאו בהוצאת אור-מדיה, לאחר קמפיין מימון המונים מוצלח באתר הדסטארט.
 ספרים וחיבורים 
ספרים שחיבר:
 שאגה אחרונה במטולה, משרד הביטחון – ההוצאה לאור, 1990
 שיקום למופת (עם מחברים נוספים), משרד הביטחון – ההוצאה לאור, 1991
 רבקה הגננת לא מבינה כלום, אופק הוצאה לאור, 1994
 אבא של גדעון מנצח ביד אחת, אופק הוצאה לאור, 1994
 מנהלל ועד בכלל – רטרוספקטיבה, אור-מדיה, 2016
 רוחות הכפר, אור-מדיה, 2021
ספרים בעריכתו:
 ספר היובל לבני-דרור: 1946–1996, אור-מדיה, 1996
 יעקב (ג'קי) אלאלוף: זכרונות, אור-מדיה, 2006
מאמריו:

 מבצע ההצלה של יוסקה, אתר ד"ר לאה מזור | על מקרא, חינוך והוראה

 אז מה הקשר בין נהלל לאומן? התלם של סבא יוסף ורבי נחמן היה שונה לגמרי בין גלות לגאולה, אתר ד"ר לאה מזור | על מקרא, חינוך והוראה
 אחרי הקיץ האחרון – סיפור על הציונות של פעם ועל ההווה, אתר ד"ר לאה מזור | על מקרא, חינוך והוראה
 על השמות המשונים של החלוצים ובני נהלל הראשונים, אתר ד"ר לאה מזור | על מקרא, חינוך והוראה
 עלילת הסוד המתפענח: מסה לימים הנוראים, שאולי עוד יִמְתְּקוּ, אתר ד"ר לאה מזור | על מקרא, חינוך והוראה
 בעניין הזיכרון ותרבות הזיכרון: האוקטוברים הרודפים אותנו, אתר ד"ר לאה מזור | על מקרא, חינוך והוראה
 על ספרו של פרופ' דוד גולן "היהדות מאין ולאן"?, אתר ד"ר לאה מזור | על מקרא, חינוך והוראה
 הומאז׳ לעמק: אתוס, מיתוס, דמויות, אתר ד"ר לאה מזור | על מקרא, חינוך והוראה
 שירת הממטרות של יוסף עוזר, אתר ד"ר לאה מזור | על מקרא, חינוך והוראה
 מי ימשול בכיפה? על הציונות הדתית בספרו של יאיר שלג: "החוט המשולש", אתר ד"ר לאה מזור | על מקרא, חינוך והוראה
 מנהלל עד בית המדרש – דרישת שלום מביאליק, מוסף 'שבת' - מקור ראשון
 ממוזער|443x443 פיקסלים|אוריאל בן עמי בהשקת ספרו "מנהלל ועד בכלל - רטרוספקטיבה", בבית הקפה תמול-שלשום, ירושלים, 2016ילדי הכתה בני 70, כנס מדיה
 מי זה יצחק חנקין ולמה זה חשוב? כנס מדיה
 רובה פרומקין הלך לעולמו בן 101! – כנס מדיה




 מדברים יהודית בנהלל, מקור ראשון
 אוריאל בן עמי אתר התנ"ך הממלכתי 929 – 9 מאמרים

 נהלל שלו שלנו – אתר נהלל
 הספד למורנו פרופ' דוד גולן – עמק ניוז
 פרידה "ממלכת הכתה מנהלל" – עמק ניוז



 ראיונות ורדיו 
 הידברות עם קובי ברקאי – תוכנית רדיו, כאן ב
 ליאת רגב בשיחה עם אוריאל בן עמי-סיורים בנהלל, כאן ב
 אחינועם זייד, נכדתו של השומר אלכסנדר זייד מספרת על יומנו, בעקבות "שאגה אחרונה במטולה", ספרו של אוריאל בן עמי
 רות דיין תוכנית רדיו, בהנחיית ד"ר יצחק נוי, כאן 11
 נהלל בת 100 תוכנית רדיו בהנחיית ד"ר יצחק נוי, כאן 11, בהשתתפות אוריאל בן-עמי - היסטוריון וסופר, עופר אבידוב- בן נהלל, ד"ר מרדכי נאור- חוקר תולדות ארץ ישראל
 רות דיין, תוכנית בהשתתפות ד"ר רחלי שיאון-שריד, ד"ר מרדכי נאור ואוריאל בן-עמי, 27.3.2021
 חברים בנים של חברים – על השומר אלכסנדר זייד שנרצח ונקמת דמו, בהנחיית ד"ר יצחק נוי, כאן 11
 טרומפלדור הגיבור של כולם – 100 שנים למותו, בהנחיית ד"ר יצחק נוי, כאן 11
 "יהודה עמיחי העניק לי את הקדיש על אבי וניצחון קטן על המורה לספרות", אוריאל בן עמי, רדיו "קול רגע"
 30 לפטירת מאיר שלו ויהונתן גפן, "בוא שיר עברי" בגלי צה"ל עם יורם רותם, 06.05.23
 "בוא שיר עברי" – אוריאל בן עמי עם יורם רותם, עם צאת ספרו "רוחות הכפר", במלאת 100 שנים לנהלל, גלי צה"ל

 לקריאה נוספת 

 רעיה אדמוני, בית הורי – ריאיון רדיו עם אוריאל בן-עמי, רשת א', קול ישראל, פברואר 2011 (שמע בסרטון וידאו, באתר YouTube)



 רוחות הכפר, תמר פלד עמיעד "קו למושב" – כנס מדיה

 קישורים חיצוניים 
 אתר האינטרנט של אוריאל בן עמי
 מאמרים ופרסומים, אוריאל בן עמי

 מאמרי דעה של אוריאל בן-עמי באתר חדשות מחלקה ראשונה (News1)
 תקשורת, טלוויזיה וסרטונים של אוריאל בן עמי
 , 11.7.2024
 הבלוג של אוריאל בן עמי

 ערוץ היוטיוב של אוריאל בן עמי
 ערוץ היוטיוב של חברת התקשורת אור-מדיה

 הערות שוליים 

קטגוריה:בוגרי האוניברסיטה העברית בירושלים
קטגוריה:דוברים ישראלים
קטגוריה:נהלל: אישים
קטגוריה:סגל במחנה
קטגוריה:סגל דבר
קטגוריה:סגל כותרת ראשית
קטגוריה:סגל על המשמר
קטגוריה:סופרים ישראלים
קטגוריה:פובליציסטים ישראלים
קטגוריה:ישראלים שנולדו ב-1955